
Narva Kunstikooli isemajandavate huviringide õppetasu kehtestamine

1. Asjaolud ja menetluse käik

Narva Kunstikool esitas taotluse asutuse isemajandavate vabaõppe kunstiringide õppetasu kehtestamise kohta. 

Huvikooli poolt pakutavates teenustes on toimunud huvihariduse mitmekesistamisele suunatud muudatused. Lisaks seni kehtinud Narva Kunstikooli õppekavadele on Eesti Hariduse Infosüsteemis registreeritud keraamika vabaklassi õppekava, maalimise vabaklassi õppekava ja arvutigraafika vabaklassi õppekava, mille tegevust huvikooli isemajandavate vabaõppe kunstiringidena on kavandatud alustada alates septembrist 2016. Õppetasust saadud tulud kavatseb kool kasutada info- ja kommunikatsioonitehnoloogia, töötasu ning õppevahendite soetamise kulude katmiseks.

1. Õiguslikud alused

Kohaliku omavalitsuse korralduse seaduse § 30 lõige 3 kohaselt linnavalitsus kehtestab oma korraldusega linna asutuse poolt osutatavate teenuste hinnad.

1. Otsus
Kehtestada Narva Kunstikooli isemajandavate vabaõppe kunstiringide õppekulude katmiseks õppeperioodil võetav õppetasu järgmiselt:

	- Arvutigraafika vabaklass (noored ja täiskasvanud)		- 20,00 eurot kuus;
	- Keraamika vabaklass (noored ja täiskasvanud)			- 20,00 eurot kuus;
	- Maalimise vabaklass (noored ja täiskasvanud)			- 25,00 eurot kuus.

1. Rakendussätted
0. Rakendada antud hinnakirja alates 01.09.2016. a.
0. Korraldus jõustub seadusega sätestatud korras.
0. [bookmark: _GoBack]Korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

